Leonas Vytautas Glinskis

Leonas Vytautas Glinskis (g. 1937 m. lapkričio 22 d. Joniškėlyje) – aktyvus Sąjūdžio narys, dailininkas, metraštininkas, filmavimo kamera fiksavęs LPS Seimo, Kauno Sąjūdžio tarybos posėdžius ir mitingus.

 Biografija 

Leonas Vytautas Glinskis gimė 1937 m. lapkričio 22 d. Joniškėlio miestelyje. Dirbo Telšių „Masčio“ fabrike šaltkalviu, baigė vakarinę Darbo jaunimo mokyklą Telšiuose. 1957–1963 m. mokėsi Vilniaus Dailės institute grafikos fakultete. 1972 m. įstojo į Dailininkų sąjungą. Pagrindiniai viso gyvenimo kūrybiniai darbai – staliūginė grafika ir taikomieji darbai iš kaltos geležies – Kauno IX forto memorialo slankiojantys vartai, Vilniaus šiuolaikinio meno centro tvora, restorano „Senas rūsys“ dekoratyvinės grotos, dekoratyvinės sienos prie Salomėjos Neries paminklo ir kt.Respublika.lt straipsnis Seime pristatytas filmas, sugrąžinantis į 1991-ųjų sausio įvykius , 2010Kaišiadorių Aidų straipsnis Gyvenimas Sąjūdžiui ir Lietuvai

Kauno „Sąjūdžio“ iniciatyvinės grupės, tarybos ir „Sąjūdžio“ Seimo narys. Apdovanotas Nepriklausomybės medaliu, jubiliejiniais „Sąjūdžio“ medaliais, „Sąjūdžio“ padėkos raštais. Filmuoti pradėjo, kai 1988 m. buvo pakviestas į Kauno „Sąjūdžio“ iniciatyvinę grupę. Filmavo daugumą Kauno „Sąjūdžio“ tarybos posėdžių, mitingų, sąjūdžio grupių įkūrimų, rinkiminių kovų momentų, taip pat 1991 m. sausio mėnesio įvykius.Alkas.lt straipsnis Bus pristatytas filmas apie 1991-ųjų metų sausio įvykius, 2010

 Metalurgija 
 Kaltos geležies dekoratyviniai vartai Kauno IX forte.
 Kaltos geležies intarpas prie Salomėjos Neries paminklo Vilniuje.
 Siena iš kaltos geležies laidojimo patalpose Vilniuje, Olandų gatvėje.
 Dekoratyvinės sienos, sumontuotos Dombajaus miesto viešbutyje (Šiaurės Kaukazas).
 Dekoratyvinė sienelė Kaišiadorių paukštyno poilsio bazėje.
 Dekoratyvinės grotos ant „Senojo rūsio“ restorano langų Vilniuje.Lietuvos Dailininkų Sąjunga Leonas Vytautas Glinskis

 Sukurti filmai 
 Dokumentinis filmas apie Sausio 13-ąją „Laužai prie parlamento“Kariuomeneskurejai.lt
 Filmas „Baltijos kelio diena“
 Filmas „Sąjūdžiui 15“
 Filmas „Sąjūdžiui 20“
 Filmas apie Kruoniaus partizanus „Laisvės kariai“ .

 Bibliografija 
 Lietuvių tarybinė grafika 1940–1970, katalogas, sud. Vladas Gasiūnas ir Jonas Kuzminskis (jaunesnysis).Vilnius: Lietuvos TSR dailės muziejus, 1978, p. 58.

 Išnašos 

Kategorija:Lietuvos dailininkai